Kauno tvirtovės II fortas

Kauno tvirtovės II fortas – Kauno tvirtovės dalis Julijanavoje (patenkama iš Pilviškių g.). Pastatytas 1887–1888 m., rekonstruotas 1893–1898 m. ir 1908 m. Fortas priklausė Kauno tvirtovės I gynybiniam skyriui. Kultūros vertybių registre – nuo 2002 m., unikalus kodas – .

Forto teritorijoje šikšnosparniams apsaugoti įsteigtas Julijanavos teriologinis draustinis. 

Antrojo forto prieigos ir visa teritorija iki šių dienų gali būti užteršta artilerijos šaudmenimis, likusiais po tvirtovės šturmo.http://www.lrytas.lt/-13375108401337406953-p3-atvira-kauno-forto-anga-paaugliui-tapo-sp%C4%85stais.htm Pavojai II forte

 Istorija 

Per Pirmąjį pasaulinį karą, kaip ir I bei III fortai, II fortas buvo intensyviai apšaudomas, kadangi buvo puolamas pirmiausia. 1915 m. rugpjūčio 13 d. 1 valandą prasidėjo bendras I gynybinio skyriaus puolimas, o stipriausi smūgiai atiteko II fortui. Tam buvo naudojama 420 mm kalibro mortyra „Didžioji Berta“, o per kelias dienas fortas buvo užimtas.

1925 m. fortas perduotas Kauno miesto valdybai, čia kurį laiką buvo pigių butų kolonija.

 Aprašymas 

Fortas griežtos simetrinės struktūros, orientuotas į pietvakarius. Intensyviai urbanizuotas, nuo gamtinio karkaso atskirtas tankiai apstatytais gyvenviečių sodybinio tipo pastatais. Neblogai išlikęs forto perimetras, pavienių topolių eilės, gerai matosi forto simetriška penkiakampės formos konfigūracija, turėjusi labai didelę įtaką gyvenamųjų rajonų planinės struktūros susidarymui. Matomi modernizavimo pėdsakai (betoniniai bokšteliai). Susideda iš kazematinės dalies, centrinės ir šoninių poternų, turi kampinius ir užnugario kaponierius, kontreskarpinę sieną, glasį, apjuostas gynybiniu grioviu.

Reljefas nėra išraiškingas, iš dalies pažeistas, ant forto pylimų želdinių beveik nėra. Urbanizuotoje aplinkoje II forto teritorija turi miesto parko ar sodo funkciją.

 Galerija 

 Literatūra 


 Šaltiniai 

 Nuorodos 

 Kauno tvirtovė 
 II fortas efoto.lt svetainėje
 Kauno II fortas - trumpametražis dokumentinis filmas

2